pythainlp/thai-wiki-dataset-v3 huggingface dataset:
โกลเดนคามุย (ฤดูกาลที่ 1)

โกลเดนคามุย เป็นซีรีส์อนิเมะญี่ปุ่น สร้างจากซีรีส์มังงะชื่อเรื่องเดียวกันซึ่งแต่งเรื่องและวาดภาพโดยซาโตรุ โนดะ อนิเมะมีการประกาศสร้างในนิตยสารยังจัมป์รายสัปดาห์ฉบับเดือนกรกฎาคม พ.ศ. 2560 ซีรีส์อนิเมะกำกับโดยฮิโตชิ นัมบะ เขียนบทโดยโนโบรุ ทากางิ แต่งดนตรีประกอบโดยเค็นอิจิโร ซูเอฮิโระ กำกับศิลป์โดยอัตสึชิ โมริกาวะ กำกับคอมพิวเตอร์กราฟิกโดยยูโกะ โอกูมูระ เค็นอิจิ โอนูกิดัดแปลงแบบตัวละครสำหรับแอนิเมชัน ส่วนโคจิ วาตานาเบะออกแบบอาวุธปืน ชินยะ อานาซูมะออกแบบอุปกรณ์ประกอบฉาก และเรียว ซูมิโยชิออกแบบสัตว์ ฮิโรชิ นากางาวะ นักภาษาศาสตร์ภาษาไอนุจากมหาวิทยาลัยชิบะ ทำงานในฐานะที่ปรึกษาภาษาไอนุของอนิเมะเช่นเดียวกับที่เป็นที่ปรึกษาในการเขียนมังงะ ซีรีส์อนิเมะออกอากาศตั้งแต่วันที่ 9 เมษายนถึง 25 มิถุนายน พ.ศ. 2561 ทางช่องโตเกียวเอ็มเอ็กซ์, ytv, STV และ BS11 ออกอากาศทั้งหมด 12 ตอน เพลงเปิดของซีรีส์อนิเมะชื่อเพลงว่า "Winding Road" ร้องโดยวง Man with a Mission ส่วนเพลงปิดชื่อเพลงว่า "Hibana" ร้องโดยวง The Sixth Lie
== รายชื่อตอน ==
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะ โกลเดนคามุย ฤดูกาลที่ 1 ที่แอมะซอนไพรม์วิดีโอ
อนิเมะ โกลเดนคามุย ฤดูกาลที่ 1 ที่ปีลีปีลี
อนิเมะ โกลเดนคามุย ฤดูกาลที่ 1 ที่มิวส์ ไทยแลนด์
อนิเมะที่ออกฉายในปี พ.ศ. 2561
รายชื่อตอนในโกลเดนคามุย
โกลเดนคามุย (ฤดูกาลที่ 2)

โกลเดนคามุย ฤดูกาลที่ 2 เป็นซีรีส์อนิเมะญี่ปุ่นในปี พ.ศ. 2561 สร้างจากซีรีส์มังงะชื่อเรื่องเดียวกันซึ่งแต่งเรื่องและวาดภาพโดยซาโตรุ โนดะ หลังสิ้นสุดการออกอากาศฤดูกาลแรก มีการประกาศออกอากาศฤดูกาลที่ 2 และออกอากาศตั้งแต่วันที่ 8 ตุลาคมถึง 24 ธันวาคม พ.ศ. 2561 ทีมงานและนักพากย์กลับมารับหน้าที่เดิม
เพลงเปิดชื่อเพลงว่า "เรเม" ร้องโดย ซายูริ และวง My First Story ส่วนเพลงปิดชื่อเพลงว่า "โทเกได โนะ คาเนะ" ร้องโดยวง Eastern Youth
== รายชื่อตอน ==
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะ โกลเดนคามุย ฤดูกาลที่ 2 ที่แอมะซอนไพรม์วิดีโอ
อนิเมะ โกลเดนคามุย ฤดูกาลที่ 2 ที่ปีลีปีลี
อนิเมะ โกลเดนคามุย ฤดูกาลที่ 2 ที่มิวส์ ไทยแลนด์
อนิเมะที่ออกฉายในปี พ.ศ. 2561
รายชื่อตอนในโกลเดนคามุย
โกลเดนคามุย (ฤดูกาลที่ 3)

โกลเดนคามุย ฤดูกาลที่ 3 เป็นซีรีส์อนิเมะญี่ปุ่นในปี พ.ศ. 2563 สร้างจากซีรีส์มังงะชื่อเรื่องเดียวกันซึ่งแต่งเรื่องและวาดภาพโดยซาโตรุ โนดะ ในวันที่ 7 กรกฎาคม พ.ศ. 2562 มีการประกาศสร้างซีรีส์อนิเมะฤดูกาลที่ 3 ทีมงานและนักพากย์กลับมารับหน้าที่เดิม วันที่ 13 มีนาคม พ.ศ. 2563 มีการประกาศว่าฤดูกาลที่ 3 จะออกอากาศในเดือนตุลาคม พ.ศ. 2563 ซีรีส์อนิเมะออกอากาศตั้งแต่วันที่ 5 ตุลาคม ถึง 21 ธันวาคม พ.ศ. 2563 ออกอากาศทั้งหมด 12 ตอน เพลงเปิดชื่อเพลงว่า "Grey" ร้องโดย Fomare ส่วนเพลงปิดชื่อเพลงว่า "ยูเซ็ตสึ" ร้องโดยวง The Sixth Lie
== รายชื่อตอน ==
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการของอนิเมะ 
อนิเมะ โกลเดนคามุย ฤดูกาลที่ 3 ที่แอมะซอนไพรม์วิดีโอ
อนิเมะ โกลเดนคามุย ฤดูกาลที่ 3 ที่ปีลีปีลี
อนิเมะที่ออกฉายในปี พ.ศ. 2563
รายชื่อตอนในโกลเดนคามุย
ปริพันธ์รีมัน

ในสาขาคณิตศาสตร์ที่เรียกว่าการวิเคราะห์เชิงจริง ปริพันธ์รีมัน ซึ่งแบร์นฮาร์ท รีมัน คิดขึ้น เป็นนิยามที่รัดกุมนิยามแรกของปริพันธ์ของฟังก์ชันในช่วงหนึ่ง ๆ นิยามนี้ได้รับการเสนอต่อคณาจารย์ที่มหาวิทยาลัยเกิททิงเงินในปี พ.ศ. 2397 แต่ไม่ได้รับการตีพิมพ์ในวารสารจนกระทั่งปี พ.ศ. 2411 สำหรับฟังก์ชันและการใช้งานจริง ปริพันธ์รีมันสามารถประเมินได้จากทฤษฎีบทมูลฐานของแคลคูลัสหรือประมาณโดยการรวมเชิงตัวเลข
== การประมาณค่าด้วยปริพันธ์ ==
การประมาณค่าของผลรวม สามารถคำนวณได้จากความสัมพันธ์ระหว่างผลรวมกับปริพันธ์ต่อไปนี้ สำหรับฟังก์ชันเพิ่ม f
:\int_{s=a-1}^{b} f(s)\ ds \le \sum_{i=a}^{b} f(i) \le \int_{s=a}^{b+1} f(s)\ ds
และฟังก์ชันลด f
:\int_{s=a}^{b+1} f(s)\ ds \le \sum_{i=a}^{b} f(i) \le \int_{s=a-1}^{b} f(s)\ ds
ส่วนการประมาณค่าแบบทั่วไป ดูได้ที่สูตรอ็อยเลอร์–มาคลอริน (Euler–Maclaurin formula)
สำหรับฟังก์ชัน f ที่สามารถหาปริพันธ์ได้ในช่วง [a, b] ค่าของปริพันธ์สามารถประมาณค่าได้ด้วยผลบวกรีมัน (Riemann sum) ตัวอย่างเช่น สูตรต่อไปนี้คือผลบวกรีมันข้างซ้ายที่แบ่งช่วงเป็น n ส่วนเท่ากัน
:\frac{b-a}{n}\sum_{i=0}^{n-1} f\left(a+i\frac{b-a}n\right) \approx \int_a^b f(x)\ dx
ซึ่งการประมาณค่านี้จะแม่นยำมากขึ้น เมื่อ n มีค่ามากขึ้น (ถูกแบ่งเป็นส่วนมากขึ้น) จนเข้าใกล้อนันต์
: \lim_{n\rightarrow \infty} \frac{b-a}{n}\sum_{i=0}^{n-1} f\left(a+i\frac{b-a}n\right) = \int_a^b f(x)\ dx
แคลคูลัสเชิงปริพันธ์
คลองวอลกา-ดอน

คลองเดินเรือสมุทรเลนินวอลกา-ดอน (รัสเซีย:Волго-Донской судоходный канал имени, В. И. Ленина, Volga-Donskoy soudokhodniy kanal imeni V. I. Lenina, ตัวย่อ ВДСК , VDSK; Lenin Volga–Don Shipping Canal) เป็นคลองเดินเรือสมุทรในประเทศรัสเซีย เชื่อมต่อแม่น้ำวอลกาและแม่น้ำดอนที่จุดที่อยู่ห่างกันน้อยที่สุด เปิดใช้งานในปี ค.ศ. 1952 มีความยาว 101 กิโลเมตร (63 ไมล์) โดยมีช่วงที่คลองพาดผ่านแม่น้ำและอ่างเก็บน้ำซึ่งมีความยาว 45 กิโลเมตร (28 ไมล์)
คลองนี้เป็นส่วนหนึ่งของระบบน้ำลึกแบบครบวงจรของรัสเซียยุโรป
== อ้างอิง ==
คลองในประเทศรัสเซีย
คลองเดินเรือสมุทร
ทัตสึฮิซะ ซูซูกิ

ทัตสึฮิซะ ซูซูกิ (鈴木 達央すずき たつひさ, 11 พฤศจิกายน 1983 -) เป็นนักพากย์ และ นักร้อง ชาวญี่ปุ่นสังกัดไอแอมเอนเทอร์ไพรส์ เกิด ที่เมืองอิจิกาวะ จังหวัดชิบะ และเติบโตที่ เมืองโอกาซากิ จังหวัดไอจิ
เมื่อวันที่ 30 กรกฎาคม 2021 ทางเว็บบุนชุนออนไลน์ได้รายงานความสัมพันธ์กับของเขาแฟนสาวอายุ 20 ปี ทางนิตยาสารโจเซย์เซเวน ได้รายงานว่าเขาพยายามฆ่าตัวตายในเดือนสิงหาคมหลังจากมีรายงานดังกล่าว และได้ถูกส่งตัวไปโรงพยาบาลในโตเกียว
ผลจากเหตุการณ์ในครั้งนี้ ทำให้ในวันที่ 4 สิงหาคมของปีเดียวกันนั้นได้มีการประกาศว่าเขาจะระงับกิจกรรมบันเทิงทั้งหมดเนื่องจากสภาพร่างกายที่ย่ำแย่ และในวันเดียวกัน LiSA ภรรยาของเขาก็ประกาศว่าจะระงับงานบางอย่างเนื่องจากความล้าทางร่างกายและจิตใจ
เมื่อวันที่ 30 สิงหาคม 2021 เขาเผยแพร่คำขอโทษบนเว็บไซต์ทางการของสำนักงานว่าตัวเองได้กระทำ "พฤติกรรมที่ขาดความรับผิดชอบและไม่เหมาะสม" และ "พฤติกรรมโง่เขลา" ต้นสังกัดกล่าวว่า "จากการหยุดงานชั่วคราว สภาพร่างกายของเขากำลังฟื้นตัว จากนี้ไปแม้ว่าจะค่อยเป็นค่อยไป แต่ก็ได้วางแผนที่จะเริ่มกิจกรรมอีกครั้งพร้อมกับติดตามการฟื้นตัวของเขา"
หลังจากนั้น กิจกรรมต่าง ๆ ของเขาก็ถูกเลื่อนออกไป เช่น การเลื่อนการปรากฏตัวในอีเวนต์ การถอนบทบาทงานพากย์ และการประกาศยุบวง OLDCODEX ในฤดูใบไม้ผลิปี 2022
เมื่อวันที่ 7 มีนาคม พ.ศ. 2565 ทางสำนักงานในเครือได้ประกาศบนเว็บไซต์ว่าเขาได้กลับมาทำงานใหม่แล้ว
=== ตัวแทน/ผู้สืบทอด ===
นักพากย์ที่มารับบทบาทงานพากย์แทนเขาในช่วงที่เขาพักงานอยู่มีดังนี้
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2526
บุคคลจากจังหวัดไอจิ
นักพากย์ชายชาวญี่ปุ่น
คลองระหว่างทะเลขาวกับทะเลบอลติก

คลองระหว่างทะเลขาวกับทะเลบอลติก (Беломо́рско-Балти́йский кана́л|translit=Belomórsko-Baltíyskiy kanál; White Sea–Baltic Canal) มักเรียกโดยย่อว่า คลองทะเลขาว (Belomorkanal; White Sea Canal) เป็นคลองเดินเรือสมุทรในประเทศรัสเซีย เปิดเมื่อวันที่ 2 สิงหาคม ค.ศ. 1933 เชื่อมระหว่างทะเลขาวในมหาสมุทรอาร์กติกกับทะเลสาบโอเนกาซึ่งเชื่อมต่อกับทะเลบอลติก มีชื่อเดิมว่า คลองทะเลขาว-บอลติคสตาลิน (Stalin White Sea–Baltic Canal; Belomorsko-Baltiyskiy Kanal imeni Stalina) ที่ใช้มาจนถึงปี ค.ศ. 1961
คลองนี้สร้างโดยผู้ต้องขังกูลัก โดยใช้จำนวนแรงงานตั้งแต่เริ่มต้นจนเสร็จสิ้น 126,000 คน ตามบันทึกของทางการรายงานว่ามีคนงานคนเสียชีวิตประมาณ 12,000 ถึง 25,000 คน ขณะที่แอนน์ แอปเปิลบอมประมาณการณ์ว่ามีผู้เสียชีวิตถึง 25,000 คน
คลองนี้มีความยาว 227 กิโลเมตร (141 ไมล์) บางส่วนผ่านไปตามแม่น้ำลำคลองหลายสายและทะเลสาบวิโกซีโร ในปี ค.ศ. 2008 มีเรือสัญจรจำนวนน้อยประมาณ 10-40 ลำต่อวันเท่านั้น คลองนี้จำกัดด้วยความลึกของคลองที่ต่ำมากประมาณ 3.5 เมตร (11.5 ฟุต) ซึ่งทำให้เรือเดินทะเลส่วนใหญ่ไม่สามารถเข้าได้ โดยทั่วไปแล้วความลึกระดับนี้รองรับกับเรือบรรทุกสินค้าในแม่น้ำที่มีการบรรทุกน้ำหนักไม่เกิน 600 ตันเท่านั้น ในขณะที่เรือเดินทะเลที่มีระวางขนาด 2,000–3,000 ตัน มักจะมีท้องเรือลึก 4.5-6 เมตร (15-20 ฟุต) เดิมทีมีการเสนอให้ขุดคลองที่ความลึก 5.4 เมตร (17.7 ฟุต) แต่เนื่องด้วยค่าใช้จ่ายและข้อจำกัดด้านเวลาของแผน 5 ปีแรกของสตาลินทำให้คลองนี้มีความลึกตื้นกว่าที่วางแผนมาก
== อ้างอิง ==
== แหล่งข้อมูลอื่น ==
White Sea Canal
Photos and further information at the online exhibition Forced Labor Camps by Blinken Open Society Archives
Les eaux glacées du Belomorkanal on Anne Brunswic's website, in French.
คลองในประเทศรัสเซีย
คลองเดินเรือสมุทร
ทากูยะ ซาโต

ทากูยะ ซาโต  อาจหมายถึง
ทากูยะ ซาโต (นักฟุตบอล) - นักฟุตบอลจากจังหวัดชิบะ เลิกเล่นไปแล้ว
ทากูยะ ซาโต (นักพากย์) - นักพากย์จากจังหวัดมิยางิ
ทากูยะ ซาโต (นักแสดง) - นักแสดงจากจังหวัดไซตามะ ถอนตัวจากวงการไปแล้ว
ทากูยะ ซาโต (เบสบอล) - นักเบสบอลจากจังหวัดอิบารากิ
ทากูยะ ซาโต - มือกีต้าร์วงร็อก androp
ทากูยะ ซาโต (นักพากย์)

ทากูยะ ซาโต (佐藤 拓也さとう たくや, 19 พฤษภาคม 1984 - ) เป็นนักพากย์ และนักร้องชายชาวญี่ปุ่น เกิดที่เมืองยามาโมโตะ จังหวัดมิยางิ สังกัดเค็นโปรดักชัน
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2527
บุคคลจากจังหวัดมิยางิ
นักพากย์ชายชาวญี่ปุ่น
ประเทศตูนิเซียในโอลิมปิกฤดูร้อน 2024

ประเทศตูนิเซีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 13 ของประเทศในโอลิมปิกฤดูร้อน
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== ว่ายน้ำ ==
ผลการแข่งขันดังนี้
== อ้างอิง ==
ประเทศที่แข่งขันโอลิมปิกฤดูร้อน 2024
2024
อุนโช อิชิซูกะ

อุนโช อิชิซูกะ (石塚 運昇いしづか うんしょう, 16 พฤษภาคม 1951 - 13 สิงหาคม 2018) เป็น นักพากย์ นักแสดง ผู้บรรยาย ชาวญี่ปุ่น สังกัดอาโอนิโปรดักชัน เกิดที่เมืองคัตสึยามะ จังหวัดฟุกุอิ ชื่อจริงคือ ยูกิโนริ อิชิซูกะ โดยเขียนคันจิเป็น 石塚 運昇 เหมือนกัน แค่อ่านต่างกัน
เสียชีวิตด้วยโรคมะเร็งหลอดอาหาร เมื่อวันที่ 13 สิงหาคม 2018 ด้วยวัย 67 ปี และใน วันที่ 2 ตุลาคม ของปีเดียวกันได้งานเลี้ยงอำลาจัดขึ้นที่ สถานจัดงานศพอาโอยามะ โดยมีโคอิจิ ยามาเดระ เข้าร่วมด้วย
== อ้างอิง ==
เสียชีวิตจากมะเร็งหลอดอาหาร
บุคคลที่เสียชีวิตในปี พ.ศ. 2561
บุคคลที่เกิดในปี พ.ศ. 2494
บุคคลจากจังหวัดฟูกูอิ
นักแสดงชายชาวญี่ปุ่น
นักพากย์ชายชาวญี่ปุ่น
อิกูเอะ โอตานิ

อิกูเอะ โอตานิ (大谷 育江おおたに いくえ, 18 สิงหาคม 1965 -) เป็นนักพากย์หญิงชาวญี่ปุ่น เกิด ที่โตเกียว สังกัดเมาซูโปรโมชัน
ผลงานที่เป็นตัวแทน ได้แก่ โปเกมอน (พิคาชู) " ยอดนักสืบจิ๋วโคนัน (มิตสึฮิโกะ สึบุรายะ), วันพีซ " (โทนี่ โทนี่ ช็อปเปอร์) " กัชเบล (กัชเบล) เป็นต้น
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2508
บุคคลจากโตเกียว
นักแสดงหญิงชาวญี่ปุ่น
นักพากย์หญิงชาวญี่ปุ่น
โอกูชิริ

โอกูชิริ  เป็นเมืองตั้งอยู่ในเกาะโอกูชิริ กิ่งจังหวัดฮิยามะ จังหวัดฮกไกโด ประเทศญี่ปุ่น มีพื้นที่ทั้งหมด 142.98 ตารางกิโลเมตร มีประชากร ณ วันที่ 28 กุมภาพันธ์ ค.ศ. 2023 ประมาณ 2,340 คน และมีความหนาแน่น 16.4 คนต่อตารางกิโลเมตร มีพื้นที่ทั้งหมดอยู่ในอุทยานธรรมชาติจังหวัดฮิยามะ
== ที่มาของชื่อ ==
โอกูชิริมาจากภาษาไอนุจากคำว่า "อิกูสึยุนชิริ" คำว่า "อิกู" แปลว่าด้านอีกด้านหนึ่ง ส่วนคำว่า "ชิริ" แปลว่าเกาะ แต่ในความหมายภาษาญี่ปุ่นซึ่งในคันจิสองตัวจะแปลว่า "ลึกเข้าไป" หรือ "ก้น"
== ประวัติ ==
เมื่อวันที่ 12 กรกฎาคม ค.ศ. 1993  เกิดแผ่นดินไหวในทะเลญี่ปุ่น (北海道南西沖地震) ขนาด 7.8 ในทะเลญี่ปุ่นทางตะวันตกเฉียงใต้ของเกาะฮกไกโดทำให้เกิดคลื่นสึนามิพัดทำลายเมืองโอกูชิริอย่างรุนแรง มีผู้เสียชีวิต 198 คน มีผู้สูญหาย 32 คน รวม 3 คนในรัสเซีย และมีผู้ได้รับบาดเจ็บ 129 คน แม้จะมีระบบเตือนภัยสึนามิและกำแพงกันคลื่นทะเลที่ดีก็ยังเกิดความเสียหายเป็นจำนวนมาก เนื่องจากเกิดสึนามิหลังแผ่นดินไหวห้านาทีทำให้ผู้อยู่อาศัยไม่ได้รับการเตือนทันถ่วงทีอย่างแน่นอน สึนามิยังทำให้เกิดดินถล่มบนเนินเขาและเกิดไฟไหม้ตามมาเผาทำลายซากอาคารที่ถูกสึนามิพัดมากองทับกัน เมืองแห่งนี้ถูกสึนามิสูง 10 เมตรพัดทำลายจนต่างจากเค้าโครงเดิม
== ภูมิอากาศ ==
โอกูชิริมีภูมิอากาศแบบหนาวชื้น (การแบ่งเขตภูมิอากาศแบบเคิพเพิน Dfa) มีอุณหภูมิเฉลี่ยต่อปีคือ 10.3 °C (50.5 °F) และปริมาณน้ำฝนเฉลี่ยต่อปีคือ 920.1 มม. (36.22 นิ้ว) โดยเดือนสิงหาคมเป็นเดือนที่ฝนตกชุกมากที่สุด มีอุณหภูมิเฉลี่ยสูงสุดในเดือนสิงหาคมอยู่ที่ประมาณ 22.5 °C (72.5 °F) และมีอุณภูมิเฉลี่ยต่ำสุดในเดือนมกราคมที่ประมาณ −0.4 °C (31.3 °F) อุณหภูมิสูงสุดที่เคยบันทึกไว้ในโอคุชิริคือ 33.2 °C (91.8 °F) บันทึกไว้ในวันที่ 10 สิงหาคม ค.ศ. 1999 อุณหภูมิที่หนาวที่สุดที่เคยบันทึกไว้คือ −13.4 °C (7.9 °F) บันทึกไว้ในวันที่ 2 กุมภาพันธ์ ค.ศ. 1996 
== การขนส่ง  ==
วิธีการเดินทางไปยังโอกูริชิประกอบด้วยทางอากาศและทางทะเล การคมนาคมทางอากาศนั้นให้บริการโดยท่าอากาศยานฮาโกดาเตะบินไปยังสนามบินโอกูชิริบนเกาะโอกูชิริ ส่วนการคมนาคมทางทะเลมีบริการเรือข้ามฟากไปและกลับจากเมืองเอซาชิใช้เวลาเดินทางประมาณ 2 ชั่วโมง 20 นาที และเรือข้ามฟากจากเมืองเซตานะจะใช้เวลาเดินทางประมาณ 1 ชั่วโมง 40 นาที ตารางเวลาอาจเปลี่ยนแปลงตามฤดูกาล 
บนเกาะโอกูชิริยังมีบริการรถโดยสารท้องถิ่นตลอดทั้งปี
== การศึกษา ==
==== โรงเรียนมัธยมปลาย ====
โรงเรียนมัธยมปลายฮกไกโดโอกูชิริ
==== โรงเรียนมัธยมต้น ====
โรงเรียนมัธยมต้นโอกูชิริ
==== โรงเรียนประถม ====
โรงเรียนประถมโอกูชิริ
โรงเรียนประถมอาโอเนะ
== อ้างอิง ==
== แหล่งข้อมูลอื่น ==
เมืองในจังหวัดฮกไกโด
ซาบรินา คาร์เพนเทอร์

ซาบรินา แอนลินน์ คาร์เพนเทอร์ (Sabrina Annlynn Carpenter) เกิดเมื่อวันที่ 11 พฤษภาคม ค.ศ. 1999) เป็นนักร้อง นักแสดงชาวอเมริกัน คาร์เพนเทอร์มีผลงานแสดงครั้งแรกกับรายการโทรทัศน์แนวอาชญากรรมชื่อ  Special Victims Unit และรับบทสมทบในซีรีส์ทางฟ็อกซ์ เรื่อง The Goodwin Games ซึ่งออกฉายได้เพียงสามเดือน ต่อมาเธอแสดงในซีรีส์ตลกทางช่องดิสนีย์แชนแนล เรื่อง Girl Meets World (2014–2017) ในปี 2016 เธอแสดงในภาพยนตร์ทางโทรทัศน์เรื่อง Adventures in Babysitting ทางช่องเดียวกัน
คาร์เพนเทอร์แสดงในภาพยนตร์หลายเรื่อง ได้แก่ Horns (2013), The Hate U Give (2018), The Short History of the Long Road (2019), Clouds (2020) และ Emergency (2022) เธอยังแสดงภาพยนตร์ที่ออกฉายทางเน็ตฟลิกซ์ เรื่อง Tall Girl (2019), its sequel (2022) และ Work It (2020).
ปี 2014 เธอออกซิงเกิ้ลครั้งแรกกับเพลง "Can't Blame a Girl for Trying" และออกอีพีในชื่อเดียวกับซิงเกิ้ล เธอออกอัลบั้มชุดแรกชื่อ Eyes Wide Open ในปี 2015 จากนั้นออกสตูดิโออัลบั้มอีกสามชุด คือ Evolution (2016),  Act I (2018) และ  Act II (2019) เธอออกสตูดิโออัลบั้มชุดที่ห้าชื่อว่า Emails I Can't Send ในปี 2022
==อ้างอิง==
นักแสดงหญิงชาวอเมริกันในศตวรรษที่ 21
นักแสดงภาพยนตร์หญิงชาวอเมริกัน
นักร้องชาวอเมริกันในศตวรรษที่ 21
นักแสดงเด็กหญิงชาวอเมริกัน
นักร้องเด็กชาวอเมริกัน
นักแสดงละครโทรทัศน์หญิงชาวอเมริกัน
ศิลปินสังกัดไอแลนด์เรเคิดส์
โปรโบลิงโก

โปรโบลิงโก (Kota Probolinggo, Prabâlingghâ) เป็นนครทางชายฝั่งทิศเหนือของจังหวัดชวาตะวันออก ประเทศอินโดนีเซีย ครอบคลุมพื้นที่ 56.67 ตารางกิโลเมตร มีประชากร 217,062 คน จากการสำรวจสำมะโนประชากรเมื่อ ค.ศ. 2010 และมีประชากร 239,649 คน จากการสำรวจสำมะโนประชากรเมื่อ ค.ศ. 2020 ข้อมูลโดยประมาณอย่างเป็นทางการ ณ กลางปี 2021 มีประชากร 241,202 คน
ประชากรส่วนใหญ่เป็นชาวมาดูราเช่นเดียวกับประชากรส่วนใหญ่ของจังหวัดชวาตะวันออกทางตอนเหนือ นอกจากนั้นยังมีชาวชวาอาศัยอยู่จำนวนมาก
ในสมัยที่เป็นส่วนหนึ่งของหมู่เกาะอินเดียตะวันออกของเนเธอร์แลนด์ โดยเฉพาะในช่วงศตวรรษที่ 19 โปรโบลิงโกเป็นศูนย์กลางการผลิตและส่งออกน้ำตาลของภูมิภาค โดยในปัจจุบันน้ำตาลยังคงเป็นสินค้าที่สำคัญของเมืองอยู่
==อ้างอิง==
นครในประเทศอินโดนีเซีย
คอมาร์นอ

คอมาร์นอ (Komárom, Komorn, Коморан|translit=Komoran) เป็นเมืองในประเทศสโลวาเกีย ตั้งอยู่ตรงจุดบรรจบของแม่น้ำดานูบกับแม่น้ำวาก โดยทางด้านทิศใต้ของคอมาร์นอเป็นที่ตั้งของเมืองโกมาโรม ประเทศฮังการี ทั้งสองเมืองเชื่อมต่อด้วยสะพานเอลิซาเบท
คอมาร์นอเป็นเมืองท่าริมฝั่งแม่น้ำดานูบที่สำคัญของประเทศสโลวาเกีย รวมถึงยังเป็นศูนย์กลางชุมชนชาวฮังการีในสโลวาเกีย ซึ่งมีประชากรชาวฮังการีมากกว่าร้อยละ 53.8 (ค.ศ. 2011) ของประชากรเมือง เมืองยังเป็นที่ตั้งทางประวัติศาสตร์ที่สำคัญของชาวเซิร์บซึ่งเป็นชนกลุ่มน้อยในสโลวาเกีย
==อ้างอิง==
เมืองในประเทศสโลวาเกีย
พระนางกัมพุชราชลักษมี

พระนางกัมพุชราชลักษมี (ព្រះមហាក្សត្រិយានីកម្ពុជា ឡាក់ស្មី, Kambujarajalakshmi) เป็นพระมหากษัตริยานีแห่งอาณาจักรเจนละ ครองราชย์ระหว่างปี ค.ศ. 575 – 580
== พระราชประวัติ ==
พระนางกัมพุชราชลักษมี เป็นพระมหากษัตริยานีแห่งอาณาจักรเจนละ ครองราชย์ระหว่างปี ค.ศ. 575 – 580
พระนางเป็นพระราชธิดาในพระเจ้าเศรษฐวรมัน และเป็นเชื้อพระวงศ์ของราชวงศ์เจนละ ผ่านทางสายพระราชมารดา พระองค์สืบราชสมบัติต่อจากพระเจ้าวีรวรมันในปี ค.ศ. 575
ต่อมาพระนางก็ทำการมอบราชสมบัติให้แก่พระเจ้าภววรมันที่ 1 ซึ่งเป็นพระราชสวามีของพระนาง
== อ้างอิง ==
ราชินีแห่งกัมพูชา
พระมหากษัตริย์กัมพูชา
โคอิจิ ยามาเดระ

โคอิจิ ยามาเดระ (山寺 宏一やまでら こういち, 17 มิถุนายน 1961 -) เป็นนักพากย์ นักบรรยาย ผู้ดำเนินรายการ นักแสดง นักแสดงเลียนแบบ ผู้จัดวิทยุกระจายเสียง ชาวญี่ปุ่น เกิดที่ จังหวัดมิยางิ สังกัดอครอสเอนเทอร์เทนเมนต์ มีชื่อเล่นว่า "ยามะจัง" (やまちゃん) และ "บาซูก้า ยามาเดระ" (バズーカ山寺)
== ประวัติ ==
เมื่อวันที่ 23 พฤษภาคม 1993 ได้แต่งงานครั้งแรกกับมิกะ คานาอิ ซึ่งเป็นนักพากย์เหมือนกัน และใน ปี 2006 ก็ได้ประกาศหย่าขาดกัน
เมื่อวันที่ 17 มิถุนายน 2012 เขาได้ประกาศแต่งงานใหม่กับนักพากย์ ริเอะ ทานากะ ทางทวิตเตอร์ ซึ่งอายุห่างกัน 18 ปี และเมื่อวันที่ 3 สิงหาคม 2018 เขาก็ได้ประกาศทางทวิตเตอร์ว่าได้หย่าขาดกันแล้วตั้งแต่เดือนกรกฎาคมปีนั้น
เมื่อวันที่ 14 มิถุนายน 2021 เขาได้ประกาศการแต่งงานใหม่กับโรบิน โชโกะ โอกาดะ อดีตสมาชิกของกลุ่มไอดอล เชา เบลลา ชิงเกวตตี ซึ่งอายุห่างกันถึง 31 ปี
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2504
บุคคลจากจังหวัดมิยางิ
นักแสดงชายชาวญี่ปุ่น
ผู้มีชื่อเสียงทางโทรทัศน์ชาวญี่ปุ่น
นักพากย์ชายชาวญี่ปุ่น
บทความที่ขาดแหล่งอ้างอิงตั้งแต่พฤษภาคม 2565
ซาจิ โคกูรีว

ซาจิ โคกูรีว (國立 幸こくりゅう さち,  9 กรกฎาคม 1984- ) เป็นนักพากย์ และ นักแสดง ชาวญี่ปุ่น เกิดที่จังหวัดไซตามะ สังกัดคณะละครฮิมาวาริ สามีของเธอเป็นนักแสดงโคเซ ชิโอซากิ
== ผลงานพากย์ ==
กันดั้มบิลด์ไฟท์เตอร์ (อาเรีย ฟอน เรย์จิ อาสึนะ)
สึกุโมโมะ ภูตสาวแสบดุ (ชิรามิเนะ ชิโร)
มาร์ส เรด (เท็มมายะ ชินโนสึเกะ)
แคมป์สบายสไตล์สาว ๆ (โทบะ เรียวโกะ)
ราชานักล่าอัคคี (คุง)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2527
บุคคลจากจังหวัดไซตามะ
นักพากย์หญิงชาวญี่ปุ่น
นักแสดงหญิงชาวญี่ปุ่น
มิกะ คานาอิ

มิกะ คานาอิ (かない みか, 18 มีนาคม 1964 -) เป็น นักพากย์และนักร้องหญิงชาวญี่ปุ่น เกิดที่เขตเซตางายะ โตเกียว สังกัดเค็นโปรดักชัน ชื่อในวงการเขียนด้วยฮิรางานะล้วนเป็น かない みか แต่ชื่อจริงเขียนเป็นคันจิล้วนว่า 金井 美香
== ผลงานพากย์ ==
ไอดอลเท็นชิโยโกโสะโยโกะ (ทานากะ โยโกะ)
อันปังแมน (เมล่อนปังน่า)
สื่อรักจากต่างดาว (ลู)
แม่มดน้อยโดเรมี (ฮิราโนะ คาริง)
แกแล็คซี่แองเจล (วานิลา)
โค้ด กีอัส (สึเมรางิ คางุยะ)
ยามเมื่อเหล่าจักจั่นกรีดร้อง (โฮโจ ซาโตโกะ)
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2507
บุคคลจากโตเกียว
นักพากย์หญิงชาวญี่ปุ่น
รายชื่อตอนในโกลเดนคามุย (อนิเมะ)

โกลเดนคามุย เป็นซีรีส์อนิเมะญี่ปุ่น สร้างจากซีรีส์มังงะชื่อเรื่องเดียวกันซึ่งแต่งเรื่องและวาดภาพโดยซาโตรุ โนดะ ซีรีส์อนิเมะโทรทัศน์ดัดแปลงผลิตโดยสตูดิโอเจโนสตูดิโอ กำกับโดยฮิโตชิ นัมบะ เขียนบทโดยโนโบรุ ทากางิ แต่งดนตรีประกอบโดยเค็นอิจิโร ซูเอฮิโระ  กำกับศิลป์โดยอัตสึชิ โมริกาวะ กำกับคอมพิวเตอร์กราฟิกโดยยูโกะ โอกูมูระและยาซูตากะ ฮามาดะ เค็นอิจิ โอนูกิดัดแปลงแบบตัวละครสำหรับแอนิเมชัน ส่วนโคจิ วาตานาเบะออกแบบอาวุธปืน ชินยะ อานาซูมะออกแบบอุปกรณ์ประกอบฉาก และเรียว ซูมิโยชิออกแบบสัตว์ Like with the manga, Hiroshi Nakagawa, an Ainu language linguist from Chiba University, works on the anime as an Ainu language supervisor. ฤดูกาลที่ 1 ออกอากาศตั้งแต่วันที่ 9 เมษายนถึง 25 มิถุนายน พ.ศ. 2561 ทางช่องโตเกียวเอ็มเอ็กซ์, ytv, STV และ BS11 ฤดูกาลที่ 2 ออกอากาศตั้งแต่วันที่ 8 ตุลาคมถึง 24 ธันวาคม พ.ศ. 2561 ฤดูกาลที่ 3 ออกอากาศตั้งแต่วันที่ 5 ตุลาคม ถึง 21 ธันวาคม พ.ศ. 2563 ฤดูกาลที่ 4 ผลิตโดยสตูดิโอเบรนส์เบสแทนที่เจโนสตูดิโอ ชิซูตากะ ซูงาฮาระทำหน้าที่หัวหน้าผู้กำกับ ทากูมิ ยามากาวะเป็นผู้ออกแบบตัวละคร โนโบรุ ทากางิกลับมาทำหน้าที่เขียนบท  เริ่มออกอากาศในวันที่ 3 ตุลาคม พ.ศ. 2565
ออริจินัลวิดีโอแอนิเมชัน (โอวีโอ) มีการผลิตทั้งหมด 4 ตอน ตอนแรกสร้างจากภาค "บาราโตะ" ของมังงะ จำหน่ายรูปแบบดีวีดีที่พ่วงมากับมังงะฉบับที่ 15 ของญี่ปุ่นเมื่อวันที่ 19 กันยายน พ.ศ. 2561 ตอนที่ 2 จำหน่ายพ่วงกับมังงะฉบับที่ 17 ของญี่ปุ่นเมื่อวันที่ 19 มีนาคม พ.ศ. 2562 ตอนที่ 3 สร้างจากภาค "สัตว์ประหลาด" จำหน่ายพ่วงกับมังงะฉบับที่ 19 ของญี่ปุ่นเมื่อวันที่ 19 กันยายน พ.ศ. 2562 ตอนที่ 4 สร้างจากภาค "บันทึกสัตว์ของชิตง" จำหน่ายพ่วงกับมังงะฉบับที่ 23 ของญี่ปุ่นเมื่อวันที่ 18 กันยายน พ.ศ. 2563 โกลเดน โดงะ เกกิโจ เป็นซีรีส์อนิเมะขนาดสั้นความยาวตอนละ 25 วินาที กำกับโดยเค็นชิโร โมริอิ และผลิตโดยสตูดิโอดีเอ็มเอ็มฟิวเชอร์เวิกส์ เริ่มฉายทางยูทูบเมื่อวันที่ 16 เมษายน พ.ศ. 2561
== ภาพรวมของซีรีส์ ==
== รายชื่อตอน ==
=== ฤดูกาลที่ 1 (พ.ศ. 2561) ===
=== ฤดูกาลที่ 2 (พ.ศ. 2561) ===
=== ฤดูกาลที่ 3 (พ.ศ. 2563) ===
=== ฤดูกาลที่ 4 (พ.ศ. 2565) ===
== ออริจินัลวิดีโอแอนิเมชัน ==
== ตอนพิเศษ ==
===โกลเดน โดงะ เกกิโจ===
==== ฤดูกาลที่ 1 (พ.ศ. 2561) ====
==== ฤดูกาลที่ 2 (พ.ศ. 2561) ====
==== ฤดูกาลที่ 3 (พ.ศ. 2563) ====
== หมายเหตุ ==
== อ้างอิง ==
== แหล่งข้อมูลอื่น ==
อนิเมะ โกลเดนคามุย ทางแอมะซอนไพรม์วิดีโอ
* ฤดูกาลที่ 1
* ฤดูกาลที่ 2
* ฤดูกาลที่ 3
* ฤดูกาลที่ 4
* โอวีเอตอนที่ 3
อนิเมะ โกลเดนคามุย ทางปีลีปีลี
* ฤดูกาลที่ 1
* ฤดูกาลที่ 2
* ฤดูกาลที่ 3
อนิเมะ โกลเดนคามุย ทางมิวส์ ไทยแลนด์
* ฤดูกาลที่ 1
* ฤดูกาลที่ 2
โกลเดนคามุย
ผมเทพสุดจริงเหรอ?

ผมเทพสุดจริงเหรอ?  เป็นซีรีส์ไลต์โนเวลญี่ปุ่น เขียนโดยไซ ซูมิโมริ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนกันยายน พ.ศ. 2561 ภายหลังสำนักพิมพ์โคดันชะได้ลิขสิทธิ์ตีพิมพ์เป็นหนังสือไลต์โนเวล วาดภาพประกอบโดยไอ ทากาฮาชิ วางจำหน่ายถึงเล่มที่ 6 เมื่อเดือนกรกฎาคม พ.ศ. 2566 มังงะดัดแปลงวาดภาพโดยทากาฮาชิเช่นกัน เริ่มเผยแพร่ทางทางแพลตฟอร์มเว็บมังงะซูอิโนบิ โนะ ซิริอุสทางนิโกะนิโกะตั้งแต่เดือนเมษายน พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 เมื่อเดือนกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะโทรทัศน์ดัดแปลงผลิตโดยสตูดิโอสเตเพิลเอ็นเตอร์เทนเมนต์ ออกอากาศตั้งแต่เดือนกรกฎาคมถึงตุลาคม พ.ศ. 2566
== ตัวละคร ==
== สื่อ ==
=== ไลต์โนเวล ===
ซีรีส์ไลต์โนเวลเขียนโดยไซ ซูมิโมริ เริ่มเผยแพร่ทางเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรเมื่อวันที่ 1 กันยายน พ.ศ. 2561 ภายหลังสำนักพิมพ์โคดันชะได้ลิขสิทธิ์ตีพิมพ์เป็นหนังสือไลต์โนเวล วาดภาพประกอบโดยไอ ทากาฮาชิ เริ่มจำหน่ายเมื่อวันที่ 31 พฤษภาคม พ.ศ. 2562 วางจำหน่ายถึงเล่มที่ 6 เมื่อเดือนกรกฎาคม พ.ศ. 2566
==== หนังสือไลต์โนเวล ====
=== มังงะ ===
=== อนิเมะ ===
ในวันที่ 7 กันยายน พ.ศ. 2565 มีการประกาศสร้างซีรีส์อนิเมะดัดแปลง ผลิตโดยสตูดิโอสเตเพิลเอ็นเตอร์เทนเมนต์ กำกับโดยทากาชิ นาโอยะ โดยมีมัตสึโอะ อาซามิเป็นผู้ช่วยผู้กำกับ ดูแลบทซีรีส์โดยทัตสึยะ ทากาฮาชิ โดยเขียนบทร่วมกับเท็ตสึยะ ยามาดะ ออกแบบตัวละครโดยโชโกะ ยาซูดะ และแต่งดนตรีประกอบโดยยูการิ ฮาชิโมโตะ ซีรีส์เริ่มออกอากาศในวันที่ 2 กรกฎาคม พ.ศ. 2566 ทางผังรายการ  ของช่องเอบีซีและทีวีอาซาฮิ เพลงเปิดชื่อเพลงว่า  ร้องโดยเลเซล เพลงปิดชื่อเพลงว่า  ร้องโดย Star★Shiμ'ne!!!
==== รายชือตอน ====
== หมายเหตุ ==
== อ้างอิง ==
== แหล่งข้อมูลอื่น ==
ที่โชเซ็ตสึกะ นิ นาโร 
อนิเมะ ผมเทพสุดจริงเหรอ? ที่ปีลีปีลี
อนิเมะ ผมเทพสุดจริงเหรอ? (พากย์ไทย) ที่ปีลีปีลี
นิยายญี่ปุ่นที่ตีพิมพ์ในปี พ.ศ. 2562
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
อนิเมะและมังงะที่สร้างจากไลต์โนเวล
การ์ตูนญี่ปุ่นแนวต่างโลก
เว็บคอมิกญี่ปุ่น
มังงะของสำนักพิมพ์โคดันชะ
ไลต์โนเวล
ไลต์โนเวลที่เผยแพร่ครั้งแรกทางออนไลน์
การ์ตูนญี่ปุ่นแนวโชเน็ง
โชเซ็ตสึกะ นิ นาโร
เว็บคอมิกที่ได้รับการตีพิมพ์
เซนชู
บูลบัสเตอร์

บูลบัสเตอร์  เป็นแฟรนไชส์สื่อผสมญี่ปุ่น มีจุดกำเนิดเริ่มจากหนังสือมโนทัศน์ที่จำหน่ายในเดือนพฤศจิกายน พ.ศ. 2560 ภายหลังได้รับการเขียนเป็นซีรีส์นวนิยายโดยฮิโรยูกิ นากาโอะ และวาดภาพประกอบโดยเอซากุ คูโบโนอูจิ ซีรีส์อนิเมะโทรทัศน์ของแฟรนไชส์ผลิตโดยสตูดิโอนัต ออกอากาศตั้งเดือนตุลาคม พ.ศ. 2566 มังงะดัดแปลงโดยฮิชิโอะ อิตามิจะเริ่มตีพิมพ์ในนิตยสารคอมิกแฟลพเพอร์รายเดือน นิตยสารมังงะแนวเซเน็งของสำนักพิมพ์เมเดียแฟกทอรีในเดือนเดียวกัน
== ตัวละคร ==
== สื่อ ==
=== สิ่งพิมพ์ ===
แฟรนไชส์มีจุดกำเนิดเริ่มจากหนังสือมโนทัศน์ที่จำหน่ายที่  ในวันที่ 23 พฤศจิกายน พ.ศ. 2560 และภายหลังที่งานคอมิเก็ต
ซีรีส์นวนิยายเขียนเรื่องโดยฮิโรยูกิ นากาโอะ และวาดภาพประกอบโดยเอซากุ คูโบโนอูจิ เริ่มตีพิมพ์ในวันที่ 27 ธันวาคม พ.ศ. 2561 วางจำหน่ายถึงเล่มที่ 2 เมื่อเดือนกันยายน พ.ศ. 2562
====หนังสือนวนิยาย ====
=== อนิเมะ ===
ซีรีส์อนิเมะโทรทัศน์ของแฟรนไชส์มีการประกาศสร้างในวันที่ 18 พฤศจิกายน พ.ศ. 2565 ผลิตโดยสตูดิโอนัต กำกับและเขียนบทโดยฮิโรยาซุ อาโอกิ ออกแบบตัวละครโดยทากาฮิซะ คาตางิริ โดยดัดแปลงจากแบบตัวละครต้นฉบับโดยคูโบโนอูจิสำหรับแอนิเมชัน ออกแบบเครื่องกลโดยจุนจิ โอกูโบะ  ซีรีส์อนิเมะออกอากาศตั้งแต่วันที่ 4 ตุลาคม พ.ศ. 2566 ทางช่องเอที-เอ็กซ์และเครือข่ายอื่น ๆ เพลงเปิดชื่อเพลงว่า "Try-ry-ry" ร้องโดย Noristry ส่วนเพลงปิดชื่อเพลงว่า "กัมบาเระ โตะ ซาเกบุ ทาบิ" (ทุกครั้งที่ตะโกนว่า "พยายามเข้านะ") ร้องโดยโคโนมิ ซูซูกิ  เมเดียลิงก์ได้ลิขสิทธิ์เผยแพร่ในเอเชียใต้ เอเชียตะวันออกเฉียงใต้ และโอเชียเนีย (ยกเว้นประเทศออสเตรเลียและนิวซีแลนด์) ออกอากาศผ่านสัญญาณต่อเรื่องทางช่องยูทูบอนิ-วัน เอเชีย และในประเทศไทยทางอนิ-วัน ไทยแลนด์ ครันชีโรลล์ได้ลิขสิทธิ์เผยแพร่นอกทวีปเอเชีย
== อ้างอิง ==
== แหล่งข้อมูลอื่น ==
อนิเมะ บูลบัสเตอร์ ที่อนิ-วัน ไทยแลนด์
อนิเมะ บูลบัสเตอร์ ที่อนิ-วัน เอเชีย
นิยายญี่ปุ่นที่ตีพิมพ์ในปี พ.ศ. 2561
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566